
Kretinga

1. Parengto sprendimo projekto tikslas ir uždaviniai.
Parengto sprendimo projekto tikslas – duoti sutikimą Kretingos rajono savivaldybės viešajai įstaigai Kretingos pirminės sveikatos priežiūros centrui (toliau – Kretingos pirminės sveikatos priežiūros centras) atlikti vidaus remonto darbus Vydmantų ambulatorijoje, esančioje Atžalyno g. 14-1, Vydmantų k., Kretingos r.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. 
Kretingos rajono savivaldybės taryba 2020 m. gruodžio 17 d. sprendimu Nr. T2-318 „Dėl turto perdavimo pagal turto patikėjimo sutartis Kretingos rajono asmens sveikatos priežiūros įstaigoms“ perdavė Kretingos pirminės sveikatos priežiūros centrui patikėjimo teise valdyti, naudoti ir disponuoti juo Kretingos rajono savivaldybei nuosavybės teise priklausantį turtą, įstatuose numatytai veiklai vykdyti. Vadovaujantis šiuo Tarybos sprendimu, 2021 m. vasario 3 d. sudaryta turto patikėjimo sutartis Nr. S1-41, kurios 7.2.6 papunktyje nurodyta, kad patikėtinis (Kretingos pirminės sveikatos priežiūros centras) privalo gauti patikėtojo (Kretingos rajono savivaldybės) rašytinį sutikimą pakeisti turto paskirtį, pagerinti ar pertvarkyti turtą. Siekiant tinkamai vykdyti minėtos sutarties sąlygas, Kretingos pirminės sveikatos priežiūros centras 2026 m. rugsėjo 17 d. raštu Nr. V5-279 kreipėsi dėl sutikimo atlikti Vydmantų ambulatorijoje, esančioje Atžalyno g. 14-1, Vydmantų k., Kretingos r., vidaus remonto darbus (atnaujinti grindų dangą, perdažyti sienas ir lubas, pakeisti elektros instaliaciją, pakeisti vidines duris, padidinti tualeto patalpą, įrengti plautuvę ir kt.). Lėšos numatytos Kretingos rajono savivaldybės 2026–2028 metų strateginio veiklos plano, patvirtinto Kretingos rajono savivaldybės tarybos 2026 m. sausio 29 d. sprendimu Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“, Sveikatos apsaugos programos Nr. 06 priemonėje 1.1.1.1 „Sveikatos priežiūros įstaigų modernizavimas, įrangos ir priemonių įsigijimas“ ir Kretingos rajono savivaldybės 2026–2028 metų biudžete, patvirtintame 2026 m. sausio 29 d. sprendimu Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“. Planuojama darbų vertė apie 60000,00 Eur.
3. Kokių rezultatų laukiama.
Bus pagerintas Kretingos rajono savivaldybei nuosavybės teise priklausantis turtas ir sudarytos geresnės, higienos reikalavimus atitinkančios, sąlygos pacientams ir darbuotojams ir pagal galimybes pritaikytos patalpos asmenims su negalia.
4. Lėšų poreikis ir šaltiniai.
Savivaldybės biudžeto lėšų šiam sprendimui įgyvendinti nereikės.
5. Kiti sprendimui priimti reikalingi pagrindimai, skaičiavimai ar paaiškinimai. 
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui. 
Teisės aktuose nenumatytas teisės akto projekto antikorupcinis vertinimas.
7. Autorius ar autorių grupė. 
Vietinio ūkio ir turto valdymo skyriaus vyr. specialistė S. Baublienė.
